 Sveučilište u Rijeci ▪ Fakultet zdravstvenih studija

University of Rijeka ▪ Faculty of Helath Studies

Viktora Cara Emina 5 ▪ 51000 Rijeka ▪ CROATIA

Phone: +385 51 688 266

www.fzsri.uniri.hr

Klasa: 400-02/20-01-14

Ur.broj: 2170-57-5-01-20-1

Rijeka, 13.10.2020.

**Obrazloženje financijskog plana za 2021. godinu te projekcija za 2022., 2023. godinu**

* 1. **Uvod - sažetak djelokruga rada**

Fakultet zdravstvenih studija službeno je osnovan 13. lipnja 2013. na poticaj zdravstvenih djelatnika u Rijeci uz pomoć Sveučilišta u Rijeci i Medicinskog fakulteta u Rijeci, što je potvrđeno odlukom Senata 24. ožujka 2014. godine.

Fakultet zdravstvenih studija Sveučilišta u Rijeci jedini je fakultet u Republici Hrvatskoj koji je isključivo i u potpunosti usmjeren prema preddiplomskom i diplomskom (sveučilišnom) obrazovanju neliječničkih kadrova u zdravstvu.

Program Fakulteta zdravstvenih studija u Rijeci sukladan je s ciljem, sadržajem i misijom ustanove, a razvojne mogućnosti primjerene su postavljenim ciljevima i misiji.

* 1. **Zakonske i druge pravne osnove**

Izrada Prijedloga financijskog plana temelji se na slijedećim zakonskim i pravnim osnovama:

* Upute za izradu prijedloga državnog proračuna Republike Hrvatske za razdoblje 2021.-2023. Ministarstva financija, listopad 2020. godina
* Upute Sveučilišta u Rijeci o izradi prijedloga plana i danim limitima od 13.listopada 2020.
* Zakon o proračunu (NN, br. 87/08, 136/12, 15/15),
* Zakon o znanstvenoj djelatnosti i visokom obrazovanju (NN, br. 123/03, 198/03, 105/04, 174/04, 02/07, 46/07, 45/09, 63/11, i 94/13),
* Zakon o ustanovama (NN, br. 76/93, 29/97, 47/99 i 35/08),
* Strategija razvoja Sveučilišta u Rijeci 2014 - 2020.
* Strategija Fakulteta zdravstvenih studija u Rijeci 2018-2021.
* Odluka o punoj subvenciji participacije redovitih studenata u troškovima studija javnim visokim učilištima u Republici Hrvatskoj za akademsku godinu 2019./2020 (još nije donesena u trenutku izrade ovog Prijedloga financijskog plana)

**1.3. Obrazloženje programa**

Financijsko poslovanje Fakultet zdravstvenih studija odvija se kroz program:

1. 3705 – Visoko obrazovanje

**Program 3705** – Visoko obrazovanje odvija se kroz slijedeće aktivnosti

**A621002- Redovna djelatnost Sveučilišta u Rijeci**

Redovna djelatnost sadrži sredstva za plaće i materijalna prava zaposlenika koja su planirana po Uputama Ministarstva financija i Ministarstva znanosti i ostvaruju se preko računa državne riznice.

**A622122-Programsko financiranje javnih visokih učilišta**

Prihodi iz Programskog financiranja javnih visokih učilišta ostvareni su temeljem Ugovora o programskom financiranju znanstvene, nastavne i umjetničke djelatnosti sklopljenom 2018. za naredno četverogodišnje razdoblje. Ugovorom su definirane dvije vrste financiranja: temeljno financiranje javnih visokih učilišta koje se temelji na broju redovnih studenata te dodatno financiranje koje se temelji na rezultatima odnosno postizanju dogovorenih ciljeva. Subvencioniranje participacije redovitih studenata u troškovima studija ima slijedeće ciljeve:

1. Osiguravanje jednakog pristupa visokom obrazovanju svim redovitim studentima u

Republici Hrvatskoj;

2. Poticanje završnosti visokog obrazovanja;

3. Poticanje visokih učilišta na povećanje broja upisanih u studijske programe i povećanje broja

stečenih kvalifikacija u prirodnom, tehničkom, biomedicinskom i biotehničkom području.

**A679072- EU projekt– EU projekti Sveučilišta u Rijeci**

Ova aktivnost odnosi se na sredstva iz EU fonda ERASMUS+ koja su započela u 2018., a dio će biti realiziran do kraja 2020. godine,te se predviđa nastavak financiranja u 2021. godini, temeljem Ugovora o partnerstvu za suradnju na projektu „Digital Social Innovation“ sa Nositeljem - talijanskim Ecoinstituto del Friuli Venezia.

**A679089- Redovna djelatnost Sveučilišta u Rijeci (iz evidencijskih prihoda)**

U okviru ove aktivnosti planiraju se i rashodi i izdaci koji se izvršavaju iz vlastitih i namjenskih izvora. Ova vrsta prihoda prikuplja se od školarina studenata, a planirana je temeljem dosadašnjeg ostvarenja i planova o budućim upisnim kvotama, procjeni studenata broja studenata koji će upisati više godine i visini školarine, uzimajući u obzir sredstva izdvajanja za Sveučilište u Rijeci. Na Aktivosti A679089 nalaze se prihodi iz izvora 31 koji predstavljaju vlastiti prihod i prihodi sa izvora 52 na kojem se nalaze projekti dobiveni od Sveučilišta na kontu 639.

|  |  |  |  |  |  |  |
| --- | --- | --- | --- | --- | --- | --- |
| Šifra aktivnosti/ programa | Izvršenje 2019. | Plan 2020. | Plan 2021. | Plan 2022. | Plan 2023. | Indeks 21./20. |
| A621002 | 9.054.959 | 8.222.200 | 9.195.130 | 9.488.940 | 9.536.320 | 1,12 |
| A622122 | 1.135.392 | 1.202.100 | 1.195.870 | 1.195.870 | 1.195.870 | 0,99 |
| A679072 | 58.712 | 30.000 | 20.300 | 0 | 0 | 0,67 |
| A679089 | 4.044.452 | 3.893.500 | 3.963.125 | 3.940.000 | 4.139.000 | 1,02 |

**1.4 Ishodišta i pokazatelji na kojima se zasnivaju izračuni i ocjene potrebnih sredstava za provođenje**

Prema zadanim limitima Sveučilišta u Rijeci za Fakultet zdravstvenih studija na izvoru financiranja 11 opći prihodi i primici **A621002 Redovna djelatnost Sveučilišta u Rijeci**, planirano je da će se u 2020. godini iz državnog proračuna (opći prihodi i primici) ostvariti 8.849.760,00 kn prihoda. Iz općih prihoda i primitaka u 2021. planirano je financiranje rashoda za zaposlene u iznosu od 7.596.350 te materijalnih rashoda u iznosu od 165.350,00 kn, u okviru kojih je planirano 137.420,00 kn za financiranje prijevoza, 18.500 kn za sistematske preglede te 24.100,00 kn naknade za nezapošljavanje osoba s invaliditetom.

Planiranom projekcijom prihoda u 2022. godini predviđeno je 9.488.940,00 kn prihoda, temeljem zadanih limita za **A621002 Redovna djelatnost Sveučilišta u Rijeci** izvor financiranja 11- Opći prihodi i primici uvećano za 3,2% u odnosu na 2021. u okviru kojih je predviđeno financiranje rashoda za zaposlene u iznosu od 9.132.530,00kn te materijalnih prava u iznosu od 170.630,00 kn.

U 2022. godini prema danim limitima Sveučilišta planirano je povećanje od 0,92% za **A621002 Redovna djelatnost Sveučilišta u Rijeci** izvora 11 Opći prihodi i primici te je planirani iznos financiranja 9.536.320,00 kn, od čega se 9.178.130,00 kn odnosi na rashode za zaposlene, a 171.480,00 kn na materijalne prava zaposlenih.

Što se tiče aktivnosti  **A679089- Redovna djelatnost Sveučilišta u Rijeci (iz evidencijskih prihoda),** obzirom na promjenu iznosa školarina u 2020/2021 u odnosu na prethodne godine, ali budući da ne očekujemo znatnije promjene po pitanju interesa za pojedinim studijima, očekuje se ista razina prihoda za posebne namjene (školarine, potvrde i upisnine) od neznatnih smanjenja 0,2% na godišnjoj razini. To prvenstveno pripisujemo mogućnosti razgraničenja prihoda pa bi eventualno smanjenje bilo osjetno kroz duži vremenski period. Ostvarenje vlastitih prihoda na izvoru 31 u 2020. godini niže je od očekivanog i planiranog za 2020. godinu te je stoga za 2021. planirani prihod niži te iznosi 151.000 kn s trendom povećanja blizu 6% godišnje. Najznačajniji po udjelu u vlastitim prihodima su prihodi od cjeloživotnih obrazovanja. Unatoč inicijalnom interesu za program cjeloživotnog obrazovanja STOMA u 2019. godini zbog epidemiološke situacije nije pokrenuti novi studij.

Planiranim prihodima od izvanrednih studenata u 2021. godini najvećim dijelom predviđeno je financiranje rashoda za zaposlene u ukupnom iznosu od 1.137.200,00 kn, materijalnih rashoda u iznosu 2.014.270,00 kn, rashoda za nabavu nefinancijske imovine u iznosu od 446.430,00 kn te manjim dijelom za financijske rashode, naknade građanima i kućanstvima te ostale rashode. Materijalni rashodi koji čine i najveći dio rashoda poslovanja na izvoru 43 u najvećoj mjeri se odnose na troškove vanjske suradnje, obzirom da vanjski suradnici, kao i prethodnih godina, velikim dijelom sudjeluju u izvođenju studijskih programa. No planski iznos iz izvora 43 za vanjsku suradnju u 2021. (1.070.000 kn) približno na istoj je razini kao i 2020 godine. Jer se radi na detaljnom evidentiranju broja nastavnika u vanjskoj suradnji kako ne bi došlo do nekontroliranog povećanja. Rashodi za nefinancijsku imovinu u iznosu od 446.430,00 kn za 2021. planiraju se utrošiti za neophodna ulaganja u objekt koji je od Sveučilišta u Rijeci dobiven na korištenje. U narednom trogodišnjem periodu planirani su građevinski radovi i ulaganja kojima će se dodatno poboljšati funkcionalnost interijera i otkloniti uočeni nedostaci, među kojima treba istaknuti sanaciju krova. Temeljem dobivenih limita, na izvoru 52 u razdoblju 2021.-2023. planirani su prihodi po osnovi prijenosa Sveučilišta u Rijeci u iznosu od 117.125,00 kn kojima se planiraju financirati aktivnosti raspoređene kroz intelektualne usluge promidžbu i informiranje reprezentaciju, naknadu troškova osobama izvan radnog odnosa stručno usavršavanje zaposlenika, uredski materijal, sitni inventar, službenu i radnu odjeću, te usluge telefona, pošte i prijevoza.

Na aktivnosti **A679072- EU projekt– EU projekti Sveučilišta u Rijeci** u 2021. godini planiran je nastavak realizacije projekta ERASMUS+, koji je započeo u 2018. kada je i primljen veći dio sredstava, dok su preostala sredstva (za 2019. godinu) planirana u iznosu od 17.550,00 kn. Iz tih sredstava i donosa 2.550,00 kn iz 2020. godine, koliko se procjenjuje da će biti neutrošeno iz izvora 51, temeljem Ugovora s nositeljem projekta, planirano je financiranje 8.000 kn troškova službenih putovanja sudionika projekta, 2.000,00 kn uredski materijal, 7.240,00 kn troškova za intelektualne usluge, 2.000 kn za troškove reprezentacije i 60kn troškova bankarskih usluga.

Na aktivnosti **A622122-Programsko financiranje javnih visokih učilišta**  prema danim limitima, u 2020. planirano je 1.202.100 kn, što je za 9,7% više od ostvarenog u 2019., najvećim dijelom zbog uvođenja dodatka na osnovi ostvarenih rezultata iako se broj redovitih studenata nije povećavao. U 2021. i 2022. planiran je iznos od 1.195.870. neznatan porast, od kojih se za intelektualne usluge (najveći udio ima vanjska suradnja u nastavi) planira 840.000 kn kao i u 2020. te nabavu dugotrajne nefinancijske imovine u iznosu od 124.500 kn u 2021. te 124.000 kn u 2022.

**1.5 Ciljevi i pokazatelji učinka**

U skladu s programskim ciljevima Sveučilišta u Rijeci koji se temelje na Strategiji razvoja Sveučilišta u Rijeci za razdoblje 2014.-2020. u tablici su navedeni neki od pokazatelja učinka koji se sustavno prate na Fakultetu zdravstvenih studija. Neki od ciljeva su:

* Povećanje broja upisanih studenata na prvu godinu studija za sve studijske grupe
* Povećanje broja studenata koji su završili studij/diplomirali
* Povećanje broja novih studija akreditiranih od strane MZO
* Povećanje broja odobrenih projekata za znanstveno istraživački rad
* Povećanje broja objavljenih znanstvenih radova (SCOPUS)

|  |  |  |  |  |  |  |
| --- | --- | --- | --- | --- | --- | --- |
|  | **POKAZATELJ UČINKA** | **POLAZNA VRIJEDNOST (Akademska godina 2019/2020)** | **IZVOR PODATAKA** | **CILJANA VRIJEDNOST 2020./2021.** | **CILJANA VRIJEDNOST 2021./2022.** | **CILJANA VRIJEDNOST 2022./2023.** |
| 1. | BROJ UPISANIH STUDENATA NA 1.GODINU | 306 | Služba za studentske poslove | 307 | 308 | 308 |
| 2. | BROJ ZAVRŠENIH STUDENATA PO SVIM STUDIJIMA | 208 | Služba za studentske poslove | 210 | 212 | 215 |
| 3. | BROJ POKRENUTIH NOVIH STUDIJA | 0 | Prodekan za poslovne odnose i kvalitetu | 0 | 1 | 1 |
| 4. | BROJ ODOBRENIH ZNANSTVENIH PROJEKATA | 7 | Prodekan za poslovne odnose i kvalitetu | 3 | 3 | 3 |
| 5. | BROJ OBJAVLJENIH RADOVA (SCOPUS) | 15 | Prodekan za poslovne odnose i kvalitetu | 20 | 25 | 25 |

Financijski plan 2021.-2023. godine napravljen je prema ostvarenjima iz 2019. i 2020. godine, te podacima o broju studenata iz Službe za studenske poslove, kao i planiranim budućim aktivnostima vezanim za povećavanje kvota na pojedinim studijima i organiziranju cjeloživotnih programa, kao i Uputama za izradu prijedloga financijskog plana od strane Ministarstva znanostii obrazovanja te danim limitima Sveučilišta u Rijeci.

Dekan:

Prof. dr. sc. Alan Šustić, dr. med.